b'\n_START_ARTICLE_\nMatijevi\xc4\x87i (Kula Norinska)\n_START_SECTION_\nZemljopisni polo\xc5\xbeaj\n_START_PARAGRAPH_\nMatijevi\xc4\x87i su mjesto smje\xc5\xa1teno izme\xc4\x91u op\xc4\x87inskog sredi\xc5\xa1ta - sela Kula Norinska i mjesta Momi\xc4\x87i. Prema popisu stanovnika iz 2001. godine u Matijevi\xc4\x87ima \xc5\xbeivi 100 stanovnika, od \xc4\x8dega su 98% Hrvati, 1% Srbi i 1% Rumunji._NEWLINE_Iznad Matijevi\xc4\x87a se uzdi\xc5\xbee brdo Bobaj koje se nadovezuje na brdo Kablinu, a kroz Matijevi\xc4\x87e protje\xc4\x8de rje\xc4\x8dica Norin koja utje\xc4\x8de u rijeku Neretvu u mjestu Kula Norinska.\n_START_SECTION_\nPovijest\n_START_PARAGRAPH_\nMatijevi\xc4\x87i se prostiru uz cestovni pravac Metkovi\xc4\x87-Vrgorac koji je nastao po\xc4\x8detkom 19. stolje\xc4\x87a gradnjom poznate Napoleonove ceste koja je bila temelj dana\xc5\xa1nje dr\xc5\xbeavne ceste koja prolazi kroz mjesto._NEWLINE_Najstariji objekt u Matijevi\xc4\x87ima koji je ostao sa\xc4\x8duvan je kapelica Gospe od sedam \xc5\xbealosti na brdu Bobaj, oko 300 metara od samog naselja. Navedena kapelica je napravljena u 19. stolje\xc4\x87u, a legenda ka\xc5\xbee da ju je napravila izvjesna \xc5\xbeena prezimena \xc5\xa0prlje kao zavjet zbog toga \xc5\xa1to su joj umirala djeca nakon poroda. Legenda navodi da je nakon izvr\xc5\xa1enog zavjeta rodila nekoliko \xc5\xbeive djece._NEWLINE_Kapelica je obnovljena 1984. godine zajedni\xc4\x8dkim naporima mje\xc5\xa1tana Matijevi\xc4\x87a te je danas sa\xc4\x8duvana u tom novijem obliku koji nije odr\xc5\xbeao izvornost.\n_START_SECTION_\nUdruge\n_START_PARAGRAPH_\nOd dru\xc5\xa1tvenih sadr\xc5\xbeaja Matijevi\xc4\x87i imaju Udrugu la\xc4\x91ara "Norin" Matijevi\xc4\x87i koja od 2006. godine nastupa sa svojom la\xc4\x91arskom ekipom na Maratonu la\xc4\x91a. Ekipa "Norin" Matijevi\xc4\x87i je 2008. godine na Maratonu la\xc4\x91a osvojila pehar "Ivan \xc5\xa0prlje" za "fair play".\n_START_SECTION_\nStanovni\xc5\xa1to\n_START_PARAGRAPH_\nPrema popisu stnovni\xc5\xa1tva iz 2001. godine u Matijvi\xc4\x87ima obitava 100 stanovnika._NEWLINE_Kretanje broja stanovnika 1857.-2001.'